13.4.8 MUSIIKKI 1.-2.lk

”Musiikin opetuksen tehtävänä on luoda edellytykset monipuoliseen musiikilliseen toimintaan ja aktiiviseen kulttuuriseen osallisuuteen. Opetus ohjaa oppilaita tulkitsemaan musiikin monia merkityksiä eri kulttuureissa sekä yksilöiden ja yhteisöjen toiminnoissa. Oppilaiden musiikillinen osaaminen laajenee, mikä vahvistaa myönteistä suhdetta musiikkiin ja luo pohjaa musiikin elinikäiselle harrastamiselle. Musiikin opetus rakentaa arvostavaa ja uteliasta suhtautumista musiikkiin ja kulttuuriseen monimuotoisuuteen.

Toiminnallinen musiikin opetus ja opiskelu edistävät oppilaiden musiikillisten taitojen ja ymmärryksen kehittymistä, kokonaisvaltaista kasvua ja kykyä toimia yhteistyössä muiden kanssa. Näitä vahvistetaan ottamalla musiikin opetuksessa huomioon oppilaiden musiikilliset kiinnostuksen kohteet, muut oppiaineet, eheyttävät teemat, koulun juhlat ja tapahtumat sekä koulun ulkopuolella tapahtuva toiminta. Oppilaiden ajattelua ja oivalluskykyä kehitetään tarjoamalla säännöllisesti mahdollisuuksia äänen ja musiikin parissa toimimiseen, säveltämiseen sekä muuhun luovaan tuottamiseen. Musiikin opetuksessa oppilaat opiskelevat musiikkia monipuolisesti, mikä edesauttaa heidän ilmaisutaitojensa kehittymistä.

Vuosiluokkien 1-2 musiikin opetuksessa oppilaat voivat yhdessä havaita ja kokea, kuinka jokainen on musiikissa ainutlaatuinen ja kuinka musiikillinen toiminta luo parhaimmillaan iloa ja yhteenkuuluvuuden tunnetta. Musiikin opetus tukee kinesteettisen ja auditiivisen hahmottamiskyvyn, terveen äänenkäytön sekä myönteisen musiikkisuhteen kehittymistä. Musiikkikäsitteiden ja ilmaisukeinojen oppimisen perustana ovat laulamisen, soittamisen, säveltämisen, musiikkiliikunnan ja kuuntelun yhteydessä saadut kokemukset ja niistä keskusteleminen. Oppilaiden luovaa musiikillista ajattelua sekä esteettistä ja musiikillista ymmärrystä edistetään luomalla tilanteita, joissa oppilaat voivat suunnitella ja toteuttaa erilaisia äänikokonaisuuksia sekä käyttää mielikuvitustaan ja kekseliäisyyttään yksin tai yhdessä muiden kanssa. Musiikillinen toiminta liittyy luontevasti eheyttävään opiskeluun koulun arjessa ja juhlassa.”

**Musiikin tavoitteisiin liittyvät keskeiset sisältöalueet vuosiluokilla 1–2**

Musiikillisten tietojen ja taitojen oppiminen tapahtuu musisoiden eli laulaen, soittaen, kuunnellen, liikkuen, improvisoiden ja säveltäen sekä taiteidenvälisessä työskentelyssä. Sisällöt valitaan siten, että oppilaat tutustuvat musiikkikulttuureihin ja -tyyleihin monipuolisesti. Sisällöt tukevat tavoitteiden saavuttamista ja hyödyntävät sekä oppilaiden kokemuksia että paikallisia mahdollisuuksia.

**S1 Miten musiikissa toimitaan:** Musisoinnissa kiinnitetään huomiota ryhmän jäsenenä toimimiseen ja myönteisen yhteishengen luomiseen. Keskeisenä sisältönä ovat ilmaisuun ja keksimiseen rohkaiseminen, luontevan hengityksen, äänenkäytön ja laulamisen harjoittaminen sekä käytössä olevien soittimien ja laitteiden tarkoituksenmukainen käsittely.

**S2 Mistä musiikki muodostuu:** Opetuksessa keskitytään peruskäsitteiden taso, kesto, voima ja väri hahmottamiseen. Osaamisen kehittyessä käsitteistöä laajennetaan musiikkikäsitteisiin rytmi, melodia, dynamiikka, sointiväri, harmonia ja muoto.

**S3 Musiikki omassa elämässä, yhteisössä ja yhteiskunnassa:** Musiikillisten tietojen ja taitojen lisäksi opetuksessa käsitellään oppilaiden kokemuksia ja havaintoja niin musiikista kuin arjen eri ääniympäristöistä. Pohditaan myös musiikin merkitystä omissa yhteisöissä.

**S4 Musiikin opetuksen ohjelmisto:** Musiikin opetuksessa käytetään lauluja, leikkejä, loruja, liikuntaa, soitto- ja kuuntelutehtäviä sekä luodaan tilaisuuksia luovaan toimintaan, jotka aihepiireiltään ja musiikillisilta ominaisuuksiltaan soveltuvat ikäkauteen ja koulun toimintakulttuuriin. Ohjelmiston suunnittelussa kiinnitetään huomiota myös oppilaiden omiin kulttuureihin ja kulttuuriperinnön vaalimiseen. Ohjelmistoon sisällytetään monipuolisesti erilaista musiikkia mukaan lukien lastenmusiikki sekä mahdolliset oppilaiden omat sävellykset ja musiikkikappaleet. (OPS 2014, 141–142.)

MUSIIKKI 1.lk

**Musiikin tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |  |
| --- | --- | --- | --- | --- |
| **Opetuksen tavoitteet** | | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **Osallisuus** | **T1** ohjata oppilasta toimimaan musiikillisen ryhmän jäsenenä oppilaan myönteistä minäkuvaa rakentaen | * Ohjataan ja rohkaistaan oppilasta toimimaan aktiivisena ryhmän jäsenenä (S1). |  | Kulttuurinen osaaminen, vuorovaikutus ja ilmaisu (L2)   * Vuorovaikutus ja yhteistyö   Osallistuminen, vaikuttaminen ja kestävän tulevaisuuden rakentaminen (L7)   * Yhteistyön harjoittelu ja osallistuminen |
| **Musisointi ja luova tuottaminen** | **T2** ohjata oppilasta luontevaan äänenkäyttöön sekä laulamaan ja soittamaan ryhmän jäsenenä | * Ohjataan ja rohkaistaan oppilasta luontevaan ja terveeseen äänenkäyttöön (S1). * Ohjataan oppilasta havaitsemaan musiikin merkityksiä elämässään ja ympäröivässä maailmassa (S2). * Valitaan yhdessä oppilaiden kanssa lapsen ikätasolle sopivaa laulu- ja soitto-ohjelmistoa (S4). |  | Ajattelu ja oppimaan oppiminen (L1)   * Havaintojen teko * Uusien oivallusten löytäminen * Asioiden väliset vuorovaikutussuhteet * Toisten kuuntelu * Vertaisoppiminen   Kulttuurinen osaaminen, vuorovaikutus ja ilmaisu (L2)   * Vuorovaikutus ja yhteistyö * Ilmaisun ilosta nauttiminen yhdessä toisten kanssa   Monilukutaito (L4)   * Lyriikoiden tulkinta luontevaa äänenkäyttöä käyttäen |
| **T3** kannustaa oppilasta kokemaan ja hahmottamaan ääniympäristöä, ääntä, musiikkia ja musiikkikäsitteitä liikkuen ja kuunnellen | * Ohjataan oppilasta kuuntelemaan ja ilmaisemaan kuuntelukokemustaan liikkuen (S1). * Ohjataan oppilasta tunnistamaan musiikin muotorakenteita liikkuen (S2). * Kuunnellaan ja hahmotetaan omaa ääniympäristöä (S4). |  | Ajattelu ja oppimaan oppiminen (L1)   * Havaintojen teko ja uusien oivallusten löytäminen * Kekseliäisyyden ja kuvittelukyvyn käyttö   Monilukutaito (L4)   * Musiikin tulkitsemista liikkuen |
| **T4** antaa tilaa oppilaiden omille musiikillisille ideoille ja improvisoinnille sekä ohjaa heitä suunnittelemaan ja toteuttamaan pienimuotoisia sävellyksiä tai muita kokonaisuuksia käyttäen äänellisiä, liikunnallisia, kuvallisia, teknologisia tai muita ilmaisukeinoja | * Ohjataan oppilasta keksimään, suunnittelemaan ja toteuttamaan omia äänimaailmoja yksin ja ryhmässä. * Tallennetaan tuotoksia eri tavoin esim. koulun omaa teknologiaa käyttäen, kuvataiteen tai liikunnan keinoin. (S1) |  | Tieto- ja viestintäteknologinen osaaminen (L5)   * Tvt:n hyödyntäminen koulun laitteistolla   Työelämätaidot ja yrittäjyys (L6)   * Projektien toteuttaminen * Ryhmässä toimiminen * Aloitteellisuus, yritteliäisyys |
| **Kulttuurinen ymmärrys ja monilukutaito** | **T5** innostaa oppilasta tutustumaan musiikilliseen kulttuuriperintöönsä leikkien, laulaen ja liikkuen sekä nauttimaan musiikin esteettisestä, kulttuurisesta ja historiallisesta monimuotoisuudesta | * Tutustutaan suomalaiseen musiikkiperinteeseen leikkien, laulaen ja liikkuen yksin ja yhdessä (S3). * Ohjataan oppilasta havaitsemaan kansanperinteen merkitystä suomalaiselle musiikkikulttuurille ja omaan elämäänsä (S3). | * Opettaja ohjaa oppilasta tutustumaan taipalsaarelaiseen musiikkiperinteeseen. * Camille Saint-Saens: Eläinten karnevaali | Kulttuurinen osaaminen, vuorovaikutus ja ilmaisu (L2)   * Omien juurien tunteminen ja arvostaminen * Kotiseudun kulttuuriin tutustuminen   Monilukutaito (L4)   * Kulttuurin tulkitseminen * Oman ympäristön havainnoiminen ja tulkitseminen |
| **T6** auttaa oppilasta ymmärtämään musiikin merkintätapojen perusperiaatteita musisoinnin yhteydessä | * Ohjataan oppilasta ymmärtämään laulamisen ja soittamisen kautta tapoja merkitä musiikkia (esim. taa, ti-ti, p, f), S2. |  | Monilukutaito (L4)   * Musiikin merkintätapojen tunnistaminen ja tuottaminen |
| **Hyvinvointi ja turvallisuus musiikissa** | **T7** ohjata oppilasta toimimaan vastuullisesti musisoinnissa | * Ohjataan oppilasta vastuulliseen instrumentin käyttöön sekä tuottamaan musiikkia huomioiden turvallisen desibelitason (S1). |  | Osallistuminen, vaikuttaminen ja kestävän tulevaisuuden rakentaminen (L7)   * Yhteistyön harjoittelu * Yhteisöllisyyden kokeminen * Ympäristön suojeleminen * Omien valintojen ja tekojen merkitys itselle ja muille |
| **Oppimaan oppiminen musiikissa** | **T8** tarjota oppilaille kokemuksia tavoitteiden asettamisen ja yhteisen harjoittelun merkityksestä musiikin oppimisessa | * Ohjataan oppilasta ymmärtämään harjoittelun merkityksen musiikillisen tavoitteen saavuttamiseksi (S1). * Ohjataan oppilasta ymmärtämään musiikin merkityksen omalle hyvinvoinnille (S3). |  | Ajattelu ja oppimaan oppiminen (L1)   * Oppimaan oppimisen taidot * Työn suunnittelu * Tavoitteiden asettelu * Harjoittelun merkitys edistymiselle |

MUSIIKKI 2.lk

**Musiikin tavoitteet, tavoitetarkennukset, sisältötarkennukset paikallisine painotuksineen ja laaja-alainen osaaminen**

Tavoitteiden rakenne: opettajan toiminta + oppilaan toiminta + asiat tai ilmiöt, joiden parissa työskennellään

|  |  |  |  |  |
| --- | --- | --- | --- | --- |
| **Opetuksen tavoitteet** | | **Tavoitetarkennukset** | **Sisältötarkennukset ja paikalliset painotukset** | **Laaja-alainen osaaminen** |
| **Osallisuus** | **T1** ohjata oppilasta toimimaan musiikillisen ryhmän jäsenenä oppilaan myönteistä minäkuvaa rakentaen | * Ohjataan ja rohkaistaan oppilasta toimimaan aktiivisena ryhmän jäsenenä (S1). |  | Kulttuurinen osaaminen, vuorovaikutus ja ilmaisu (L2)   * Vuorovaikutus ja yhteistyö   Osallistuminen, vaikuttaminen ja kestävän tulevaisuuden rakentaminen (L7)   * Yhteistyön harjoittelu ja osallistuminen |
| **Musisointi ja luova tuottaminen** | **T2** ohjata oppilasta luontevaan äänenkäyttöön sekä laulamaan ja soittamaan ryhmän jäsenenä | * Ohjataan ja rohkaistaan oppilasta luontevaan ja terveeseen äänenkäyttöön (S1). * Ohjataan oppilasta havaitsemaan musiikin merkityksiä elämässään ja ympäröivässä maailmassa (S2). * Valitaan yhdessä oppilaiden kanssa lapsen ikätasolle sopivaa laulu- ja soitto-ohjelmistoa (S4). |  | Ajattelu ja oppimaan oppiminen (L1)   * Havaintojen teko * Uusien oivallusten löytäminen * Asioiden väliset vuorovaikutussuhteet * Toisten kuuntelu * Vertaisoppiminen   Kulttuurinen osaaminen, vuorovaikutus ja ilmaisu (L2)   * Vuorovaikutus ja yhteistyö * Ilmaisun ilosta nauttiminen yhdessä toisten kanssa   Monilukutaito (L4)   * Lyriikoiden tulkinta luontevaa äänenkäyttöä käyttäen |
| **T3** kannustaa oppilasta kokemaan ja hahmottamaan ääniympäristöä, ääntä, musiikkia ja musiikkikäsitteitä liikkuen ja kuunnellen | * Ohjataan oppilasta kuuntelemaan ja ilmaisemaan kuuntelukokemustaan liikkuen (S1). * Ohjataan oppilasta tunnistamaan musiikin muotorakenteita, äänen korkeutta, tempoa ja dynamiikkaa liikkuen (S2). * Kuunnellaan ja hahmotetaan omaa ääniympäristöä (S3). |  | Ajattelu ja oppimaan oppiminen (L1)   * Havaintojen teko ja uusien oivallusten löytäminen * Kekseliäisyyden ja kuvittelukyvyn käyttö   Monilukutaito (L4)   * Musiikin tulkitsemista liikkuen |
| **T4** antaa tilaa oppilaiden omille musiikillisille ideoille ja improvisoinnille sekä ohjaa heitä suunnittelemaan ja toteuttamaan pienimuotoisia sävellyksiä tai muita kokonaisuuksia käyttäen äänellisiä, liikunnallisia, kuvallisia, teknologisia tai muita ilmaisukeinoja | * Ohjataan oppilasta keksimään, suunnittelemaan ja toteuttamaan omia äänimaailmoja yksin ja ryhmässä. * Tallennetaan tuotoksia eri tavoin esim. koulun omaa teknologiaa käyttäen, kuvataiteen tai liikunnan keinoin. S1 |  | Tieto- ja viestintäteknologinen osaaminen (L5)   * Tvt:n hyödyntäminen koulun laitteistolla   Työelämätaidot ja yrittäjyys (L6)   * Projektien toteuttaminen * Ryhmässä toimiminen * Aloitteellisuus, yritteliäisyys |
| **Kulttuurinen ymmärrys ja monilukutaito** | **T5** innostaa oppilasta tutustumaan musiikilliseen kulttuuriperintöönsä leikkien, laulaen ja liikkuen sekä nauttimaan musiikin esteettisestä, kulttuurisesta ja historiallisesta monimuotoisuudesta | * Tutustutaan suomalaiseen musiikkiperinteeseen leikkien, laulaen ja liikkuen yksin ja yhdessä (S3). * Ohjataan oppilasta havaitsemaan kansanperinteen merkitystä suomalaiselle musiikkikulttuurille ja omaan elämäänsä (S3). | * Opettaja ohjaa oppilasta tutustumaan Taipalsaarelaiseen musiikkiperinteeseen. * Pjotr Tsaikovski: Pähkinänsärkijä | Kulttuurinen osaaminen, vuorovaikutus ja ilmaisu (L2)   * Omien juurien tunteminen ja arvostaminen * Kotiseudun kulttuuriin tutustuminen   Monilukutaito (L4)   * Kulttuurin tulkitseminen * Oman ympäristön havainnoiminen ja tulkitseminen |
| **T6** auttaa oppilasta ymmärtämään musiikin merkintätapojen perusperiaatteita musisoinnin yhteydessä | * Ohjataan oppilasta ymmärtämään laulamisen ja soittamisen kautta tapoja merkitä musiikkia (esim. taa, ti-ti, p, f, cresc., dim., rit., acc.), S1 |  | Monilukutaito (L4)   * Musiikin merkintätapojen tunnistaminen ja tuottaminen |
| **Hyvinvointi ja turvallisuus musiikissa** | **T7** ohjata oppilasta toimimaan vastuullisesti musisoinnissa | * Ohjataan oppilasta vastuulliseen instrumentin käyttöön sekä tuottamaan musiikkia huomioiden turvallisen desibelitason (S1). |  | Osallistuminen, vaikuttaminen ja kestävän tulevaisuuden rakentaminen (L7)   * Yhteistyön harjoittelu * Yhteisöllisyyden kokeminen * Ympäristön suojeleminen * Omien valintojen ja tekojen merkitys itselle ja muille |
| **Oppimaan oppiminen musiikissa** | **T8** tarjota oppilaille kokemuksia tavoitteiden asettamisen ja yhteisen harjoittelun merkityksestä musiikin oppimisessa | * Ohjataan oppilasta ymmärtämään harjoittelun merkityksen musiikillisen tavoitteen saavuttamiseksi (S1). * Ohjataan oppilasta ymmärtämään musiikin merkityksen omalle hyvinvoinnille (S3). |  | Ajattelu ja oppimaan oppiminen (L1)   * Oppimaan oppimisen taidot * Työn suunnittelu * Tavoitteiden asettelu * Harjoittelun merkitys edistymiselle |

**Musiikin oppimisympäristöihin ja työtapoihin liittyvät tavoitteet vuosiluokilla 1–2**

”Tavoitteena on luoda pedagogisesti monipuolisia ja joustavia musiikin opiskelukokonaisuuksia, joissa musiikin opetuksen erilaiset työtavat ja vuorovaikutustilanteet sekä yhteismusisointi ja muu musiikillinen yhteistoiminta on mahdollista. Oppimisen ilo, luovaan ajatteluun rohkaiseva ilmapiiri sekä myönteiset musiikkikokemukset ja -elämykset innostavat oppilaita kehittämään musiikillisia taitojaan. Opetustilanteissa luodaan mahdollisuuksia tieto- ja viestintäteknologian käyttöön musiikillisessa toiminnassa. Opetuksessa hyödynnetään taide- ja kulttuurilaitosten sekä muiden yhteistyötahojen tarjoamia mahdollisuuksia.” (OPS 2014, 142.)

Musiikin erilaiset työtavat asettavat opetustilalle ja oppimisympäristölle muusta koulutyöstä poikkeavia vaatimuksia. Tilan on oltava muunneltavissa saman tunnin aikana avoimesta tilasta erilaisiin ryhmäjärjestelyihin. Oppimisympäristön on oltava kannustava, toiminnallinen ja omatoimisuutta tukeva. Fyysisenä ympäristönä toimii koulurakennus kaikkine tiloineen mukaan lukien ulkotilat. Musiikin luokan varustelu on mahdollisimman monipuolista; musiikkiluokassa on oltava piano, säestyssoittimia, bändisoittimia, perkussioita, äänentoisto- ja av-laitteet sekä musiikin tallennukseen, dokumentoitiin ja editointiin tarvittavaa laitteistoa.

**Ohjaus, eriyttäminen ja tuki musiikissa vuosiluokilla 1-2**

”Musiikin opetuksessa ja työskentelyn suunnittelussa otetaan huomioon oppilaiden erilaiset tarpeet, edellytykset ja kiinnostuksen kohteet. Niiden pohjalta tehdään muun muassa työtapoja, erilaisten välineiden käyttöä ja oppilaiden ryhmittelyä koskevat ratkaisut niin, että myös oppilaita kuullaan. Musiikin opetuksessa luodaan oppimista ja osallisuutta edistäviä yhteismusisoinnin tilanteita ja vahvistetaan näin oppilaan yhteistyötaitoja, itsetuntoa ja oma-aloitteisuutta.” (OPS 2014, 142–143.)

Opettaja ottaa suunnittelussaan huomioon oppilaiden tarpeet, edellytykset ja kiinnostuksen kohteet. Tarvittaessa koulun avustajia käytetään apuna ryhmän eriyttämisessä ja toiminnan monipuolistamisessa.

**Oppilaan oppimisen arviointi musiikissa vuosiluokilla 1-2**

”Oppimisen arviointi musiikissa on oppilaita ohjaavaa ja rohkaisevaa. Oppilaalle annetaan palautetta ja mahdollisuuksia oman ja ryhmän toiminnan arviointiin siten, että se kannustaa yrittämiseen ja opittavien taitojen harjoittamiseen. Erityistä huomiota arvioinnissa kiinnitetään musiikillisten yhteistyötaitojen ja musisointitaitojen edistymiseen. Oppilaan oppimisen arviointi perustuu monipuoliseen näyttöön.

Oppimisprosessin kannalta keskeisiä arvioinnin ja palautteen antamisen kohteita musiikissa ovat

* edistyminen musiikillisissa yhteistyötaidoissa, erityisesti toimiminen musiikillisen ryhmän jäsenenä
* edistyminen musiikin peruskäsitteiden hahmottamisessa musiikillisen toiminnan kautta.” (OPS 2014, 143.)

Oppilasta ohjataan alusta alkaen oman työskentelynsä arviointiin. On tärkeää, että oppilas näkee oman musiikillisen kehittymisensä ja suhtautuu myönteisesti saamaansa palautteeseen. Arvioinnilla pyritään tukemaan oppilaan itsetuntoa ja antamaan oppilaalle valmiuksia nähdä realistisesti omat musiikilliset valmiutensa.